গ্যাব্রিয়েল দেনওয়াং ওয়াংসু
গ্যাব্রিয়েল ডেনওয়াং ওয়াংসু একজন ভারতীয় রাজনীতিবিদ এবং সাংবাদিক। ওয়াংসু ২০০৯ সালের অরুণাচল প্রদেশ বিধানসভা নির্বাচনে কানুবাড়ি আসনে প্রতিদ্বন্দ্বিতা করেছিলেন। তিনি অরুণাচলের পিপলস পার্টির হয়ে ৪,১৮৯ ভোট (৪৬.৩০%) পেয়ে দ্বিতীয় হয়েছিলেন এবং ভারতীয় জাতীয় কংগ্রেস নেতা নিউলাই তিখাত্রার কাছে পরাজিত হয়েছিলেন। ২০১৪ সালের অরুণাচল প্রদেশ বিধানসভা নির্বাচনে তিনি আবারও কানুবাড়ি আসন থেকে স্বতন্ত্র প্রার্থী হয়ে প্রতিদ্বন্দ্বিতা করেছিলেন। তিনি আবারও তিংখাত্রার কাছে পরাজিত হয়েছিলেন। তবে এবার তিনি ২,৭৫৬ ভোট পেয়ে তৃতীয় হন। ফলাফল ঘোষণার সাথে সাথেই তিংখাত্রা মারা যান। ওয়াংসু শূন্য আসনে ১৫ অক্টোবর ২০১৪ সালের উপনির্বাচনে ভারতীয় জাতীয় কংগ্রেসের প্রার্থী হন। এইবার তিনি ৫,২৩১ ভোট পেয়ে নির্বাচিত হন।